Το Champions League αλλάζει και η περίφημη φάση των ομίλων αποτελεί παρελθόν. Πλέον τη θέση τους έχει πάρει ένας ενιαίος πίνακας στα πρότυπα του ελβετικού μοντέλου, ο οποίος περιλαμβάνει και τις 36 ομάδες που συμμετέχουν στη διοργάνωση. Εν προκειμένω λοιπόν μιλάμε για μια βαθμολογία που εμπεριέχει όλες τις ομάδες, από τη θέση Νο.1 μέχρι τη θέση Νο.36. Στο Gazzetta υπάρχει ειδική ενότητα για τη βαθμολογία του Champions League, η οποία ενημερώνεται μετά το πέρας κάθε αγωνιστικής με την κατάταξη των ομάδων. Οι πρώτες οκτώ ομάδες περνούν απευθείας στα νοκ-άουτ, ενώ εκείνες που θα τερματίσουν στις θέσεις 9-24 θα μπουν σε play-off με τους νικητές να συμπληρώνουν το παζλ των νοκ-άουτ.